Mykolo Romerio universitetas

Mykolo Romerio universitetas (MRU) – valstybinė aukštoji mokykla, pavadinta Lietuvos konstitucinės teisės patriarcho Mykolo Romerio vardu.

Studijuoja apie 7500 studentų ir klausytojų. 21 MRU studijų programa yra vykdoma anglų kalba (10 – pirmojoje pakopoje, 17 – antrojoje pakopoje. Iš jų 9 yra jungtinės, 6 – validuotos arba dviejų diplomų bei 6 nacionalinės, dėstomos anglų kalba).

Tarptautinių organizacijų narys, bendradarbiauja su daugiau nei 150 universitetų.

Istorija 

Aukštoji mokykla pradžioje buvo aukštosios mokyklos Baltarusijoje padalinys:
 Minsko aukštosios milicijos mokyklos Vilniaus fakultetas (1978-1990) 
 Lietuvos policijos akademija (1990–1997)
 Lietuvos teisės akademija (1997–2000)
 Lietuvos teisės universitetas (2000–2004)

2004 m. spalio 28 d. Lietuvos Respublikos Seimui priėmus nutarimą Nr. IX-2515 „Dėl Lietuvos teisės universiteto pavadinimo pakeitimo ir Mykolo Romerio universiteto statuto patvirtinimo“ Lietuvos teisės universitetas reorganizuotas į Mykolo Romerio universitetą.

2004 m. gruodžio 16 d. įvyko MRU Senato posėdis, kuriame prof. Alvydas Pumputis vienbalsiai išrinktas universiteto rektoriumi (nutarimas Nr. 1SN-9).

2009 m. liepos 23 d. Lietuvos Respublikos Seimas nutarimu Nr. XI-411 patvirtino Mykolo Romerio universiteto – pirmojo tarp Lietuvos universitetų, naująjį Statutą. Pagal Lietuvos Respublikos Seimo 2009 m. liepos 23 d. nutarimu Nr. XI-411 patvirtintą MRU statutą ir MRU Senato 2009 m. spalio 6 d. nutarimą Nr. 1SN-10, valstybinė aukštojo mokslo ir studijų biudžetinė įstaiga Mykolo Romerio universitetas pertvarkyta į valstybinę aukštąją mokyklą viešąją įstaigą Mykolo Romerio universitetą.

Švietimo ir mokslo ministrui patvirtinus keturis visuomenės pasiūlytus tarybos narius, gruodžio 2 d. buvo paskelbta nauja MRU Tarybos sudėtis. Taryba sudaryta vadovaujantis naujuoju Mokslo ir studijų įstatymu, kuriame numatyta į valstybinių aukštųjų mokyklų valdymą įtraukti visuomenės atstovus. Naująją MRU Tarybą sudaro devyni nariai. Keturis iš jų skyrė universiteto bendruomenė: studentams taryboje atstovauja MRU studentų atstovybės narys Vytautas Vilys, dėstytojams ir mokslo darbuotojams – Ekonomikos ir finansų valdymo fakulteto Ekonomikos katedros vedėjas Algis Dobravolskas ir Teisės fakulteto Konstitucinės teisės katedros profesorius Juozas Žilys, universiteto administracijai – Teisės fakulteto dekanas Egidijus Jarašiūnas.

Bendru MRU senato ir švietimo ir mokslo ministro sutarimu tarybos nare tapo Pasaulio universitetų asociacijos generalinė sekretorė Eva Egron-Polak.

Keturis tarybos narius iš visuomenės pasiūlyto 21 kandidato Aukštojo mokslo tarybos teikimu paskyrė švietimo ir mokslo ministras: Vilniaus miesto savivaldybės Finansų valdymo ir apskaitos departamento direktorių Edmundą Kačkų, Teisėjų etikos ir drausmės komisijos narį Stasį Stačioką, Lietuvos notarų rūmų prezidentą Marių Stračkaitį, koncerno „Achemos grupė“ komercijos direktorių Rimą Varkulevičių.

MRU Taryba 2010 m. sausio 19 d. viešo konkurso tvarka rektoriumi vėl išrinko prof. A.Pumputį.

Struktūra

Vadovybė 
 Universiteto rektorius prof. dr. Inga Žalėnienė (nuo 2020 m.)
 Vicerektorius doc. dr. Saulius Spurga
 Vicerektorė akademiniams reikalams prof. dr. Regina Valutytė
 Senato pirmininkas doc. dr. Romas Prakapas

Fakultetai 
 Žmogaus ir visuomenės studijų fakultetas
 Viešojo valdymo ir verslo fakultetas
 Teisės mokykla
 Viešojo saugumo akademija

Institutai

Kiti padaliniai 
 Biblioteka
 Azijos centras
 Karaliaus Sedžiongo institutas
 Frankofoniškų šalių studijų centras
 Akademinių reikalų centras
 Mokslo ir inovacijų centras
 Tarptautiškumo tarnyba
 Sveikatos ir sporto centras
 Kultūros ir renginių centras

Taip pat skaityti 
 Sąrašas:Mykolo Romerio universiteto Tarybos nariai

Išnašos

Nuorodos 

 MRU tinklalapis